***О основним правилима рада Партнерског форума***

Основна правила су кратка листа очекивања која ће водити начин заједничког рада. Ефикасна основна правила рада Партнерског форума нам помажу да:

1. Охрабримо слушање са поштовањем и уважавањем саговорника;
2. Повећамо учешће и размену идеја и перспектива;
3. Промовишемо отвореност за различите тачке гледишта и повећамо учење;
4. Спречимо сукобе и неспоразуме;
5. Управљамо проблемима пре него што се појаве; и
6. Изградимо поверење и осећај сигурности међу учесницима Парнерског форума.

***Предлози за основна правила***

**Ово је процес консултација, а не дебата**. Сврха консултација није у томе да убедимо саговорника у своје виђење ствари, већ да чујемо различита виђења и истражимо опције и решења.

**Сви се подстичу да учествују**. Можда ће од вас бити затражено да поделите шта мислите, или ћемо можда тражити коментаре од оних који нису говорили. Наравно, подразумева се и да је у реду да прескочите тему када не осећате потребу да дате своје мишљење или да поделите коментар.

**Није поента у томе да мали број учесника и учесница доминирају у дискусији**. Ако сте већ изнели своје идеје, пустите другима прилику да то исто учине. Када говорите, гледајте да се изразите концизно и конкретно.

Када говорите, **наведите своје име и организацију** коју представљате.

**Реч добија једна по једна особа**, како се не би дешавало да две особе говоре у исто време. Уздржите се од споредних разговора. Обратите пажњу на особу која говори. Ако мислите да ћете заборавити идеју која вам падне на памет, запишите је.

**Слушајте и поштујте друге** тачке гледишта.

Дајте све од себе да разумете предности и недостатке сваке опције, а не само оних које преферирате. **Будите објективни** и фер према другим идејама колико можете.

Пре свега **гледајте да ви разумете друге учеснике, а потом да други разумеју ваше идеје**. Постављајте питања да бисте тражили појашњење када не разумете значење нечијих коментара.

**Молимо вас да се пријавите за дискусију пре састанка**, навођењем тема о којима желите да дискутујете.

Координатори састанка ће се побринути да добијете реч и да определе време на начин да сви пријављени говорници добију прилику да дискутују.

***Хвала вам што учествујете у Партнерском форуму!***

***Образац за пријаву за учешће у дискусији***

***Партнерси форум***

***Датум:***

|  |  |  |
| --- | --- | --- |
| 1. | Име и презиме |  |
| 2. | Организација/Институција |  |
| 3. | Тема за дискусију |  |
| 4. | Кратак опис |  |